కలగర గ్రామ పంచాయతీ పరిధిలోని కుందపాలెం చెరువు 275 ఎకరాలలో విస్తరించియున్నది. ఈ చెరువు విస్సన్నపేట మండలంలోనే అతి పెద్ద చెరువుగా గుర్తింపు పొందినది. వర్షపు నీరేగాక, ప్రత్యేకంగా నిర్మించిన ఎత్తిపోతల పథకం ద్వారా, ఈ చెరువు లోనికి నీటిని నింపే సదుపాయం ఉన్నది. ఈ చెరువుకు అన్ని వైపులా కలగర పంచాయతీ పరిధిలోని పలు గ్రామాలు, ఈ చెరువులోని నీటి ఆధారంగా సుమారుగా ఒక వేయి ఎకరాలకు పైగా భూములలో పంటలను సాగుచేయుచున్నారు. ఆ గ్రామాల ప్రజలకు త్రాగునీటికి గూడా ఈ చెరువే ఆధారం. రాష్ట్ర ప్రభుత్వం గత సంవత్సరం నీరు-చెట్టు జల సంరక్షణ చర్యలు చేపట్టడంతో, కలగర పంచాయతీ పరిధిలోని వివిధ గ్రామాల రైతులు, ఈ చెరువులో, పూడికతీత కార్యక్రమం చేపట్టి, సారవంతమైన 2,000 క్యూబిక్‌మీటర్లకు పైగా వచ్చిన, ఆ పూడికమట్టిని, పొలాలకు తరలించుకునారు. దీనివలన చెరువులో నీటి నిలువ సామర్ధ్యం పెరుగుటయే గాక రైతులు తమ పొలాలలో వరిపంట తరువాత ఆరుతడి పంటలనూ సాగుచేసుకున్నారు. ఈ సంవత్సరం గూడా నీరు-ప్రగతి కార్యక్రమంలో భాగంగా చెరువులో మరియొకసారి పూడికతీత పనులు చేపట్టనున్నారు. [2]

కుందపాలెం చెరువు
గ్రామ భౌగోళికం
మార్కెటింగు, బ్యాంకింగు
సమీప గ్రామాలు